gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl de gl gl gl en gl gl zh en sv fr de de gl gl gl gl gl gl gl gl gl gl gl gl gl es gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Cumio do leite en Bruxelas, sen grandes expectativas
Cuarta feira, 28 de setembro de 2022
Os ministros de Agricultura da UE xúntanse para estudar fórmulas que permitan unha maior intervención no mercado na procura dunha saída para o sector leiteiro.
A crise do sector lácteo precisa solucións, mais tardan en chegar. Desta volta, é a Unión Europea, quen ante as presións dos gandeiros europeos en folga, convocou unha cimeira de urxencia na que se abordará a situación de crise leiteira. Este luns, os ministros de Agricultura reunidos en Bruxelas avaliarán as propostas de intervención no mercado a curto prazo e os termos dunha maior regulación a largo prazo.
Mentres, os produtores de leite europeos suspenderon a folga de distribución e substituírona por unha grande manifestación, que se celebrará no barrio europeo de Bruxelas, perante a sede do Consello da UE, onde se celebrará a xuntanza. Con todo, xa adiantaron que, se deste cumio non saen novas solucións e se acepta unha regulamentación máis flexíbel do sistema de cotas de produción, retomarán as súas mobilizacións e endurecerán as súas protestas.
Malia todo, non se agarda ningunha decisión importante desta reunión. Segundo transcendeu, a cita foi pensada como un foro para discutir e avaliar a situación e non irá máis alá dun intercambio de opinións sobre a última proposta presentada perante o Parlamento Europeo. É, polo tanto, improbábel que xorda ningún novo acordo, se ben a previsión é estabelecer datas concretas, a xeito de folla de ruta, para a futura toma de decisións.
A comisaria de Agricultura, Mariann Fischer Boel, defendeu na súa comparecencia na Eurocámara as últimas medidas adoptadas até hoxe pola EU e asegurou que a situación "comeza a mellorar". Entre as súas ideas para saír da crise, adiantou opcións como a creación dun "mercado de futuros" para os produtos lácteos, regular a relación contractual entre os produtores e a industria para un mellor equilibrio entre a oferta e a demanda e ofrecer máis facilidades aos gobernos para ampliar as axudas públicas aos gandeiros.
Asemade, pediu unha simplificación do procedemento de toma de decisións para o executivo comunitario que permita adoptar medidas "rápidas e temporais" en momentos de dificultade sen necesidade da aprobación do Consello.
Por un prezo que cubra os custes, agora érguese Ferrolterra
Por un prezo xusto, 60 mil litros de leite polo chan
O sector leiteiro alerta de que non pode aguantar nin un mes máis
Sen acordo sindical, os gandeiros súmanse á folga europea
Mentres agardan as cooperativas, Medio Rural subvenciona unha empresa de fóra
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Os gandeiros do SLG sumáronse á folga europea para demandar un prezo xusto. Imaxe: Betanzos (SLG)
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto